15. 11. 94 De Europæiske Fællesskabers Tidende Nr. L 294/1 (Retsakter hvis offentliggørelse er obligatorisk) RÅDETS FORORDNING (EF) Nr. 2760/94 af 10. november 1994 om fjerde tilpasning af den støtteordning for bomuld, der er indført ved protokol nr. 4 knyttet til akten vedrørende Grækenlands tiltrædelse RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til akten vedrørende Grækenlands tiltrædelse, særlig punkt 11 i protokol nr. 4 om bomuld, under henvisning til Rådets forordning (BEØF) nr. 1964/87 af 2. juli 1987 om tilpasning af den støtteordning for bomuld, der er indført ved protokol nr. 4 knyttet til akten vedrørende Grækenlands tiltrædelse (1), særlig artikel 3, stk. 2, under henvisning til forslag fra Kommissionen (?, under henvisning til udtalelse fra Europa-Parlamentet (?), og ud fra følgende betragtninger : Efter artikel 2, stk. 2, i forordning (FØF) nr. 1964/87 begrænses den nedsættelse af målprisen, der foretages, hvis den maksimale garantimængde overskrides, for at undgå for store udsving i prisnedsættelsen ; nedsættelsen er begrænset til 20 % af målprisen for produktionsåret 1994/95, mens nedsættelsen for produktionsåret 1993/94 var begrænset til 15 % ; for at undgå, at forhøjelsen fra 15 til 20 % af nævnte begrænsning af nedsættelsen får skadelige virkninger for de erhvervsdrivende, bør den foretages gradvist, således at der anvendes en nedsættelse på 18,5 % for produktions- året 1994/95 — UDSTEDT FØLGENDE FORORDNING : Artikel 1 Ved denne forordning tilpasses den producentstøtteord- ning for bomuld, der er omhandlet i punkt 3 i protokol nr. 4, der er knyttet til akten vedrørende Grækenlands tiltrædelse og tilpasset ved forordning (EØF) nr. 1964/87. Artikel 2 Artikel 2, stk. 2, andet afsnit, i forordning (EØF) nr. 1964/87 affattes således : »Hvis nedsættelsen af støtten er på over 20 % af målprisen, begrænses nedsættelsen for det pågældende produktionsår imidlertid til 20 %, jf. dog tredje afsnit. For produktionsåret 1994/95 fastsættes de nævnte procentsatser dog til 18,5 %. Nedsættelsen ud over denne procentsats overføres til målprisen for det følgende produktionsår, idet den overførte nedsættelse højst kan være 7 %.« ; Artikel 3 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra produktionsåret 1994/95. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 10. november 1994. (') EFT nr. L 184 af 3. 7. 1987, s. 14. Forordningen er senest æn- dret ved forordning (EØF) nr. 1553/93 (EFT nr. L 154 af 25. 6. 1993, s. 21). () EFT nr. C 269 af 27. 9. 1994, s. B. C) Udtalelse afgivet den 28. oktober 1994 (endnu ikke offentlig- gjort i Tidende). På Rådets vegne U. SEILER-ALBRING Formand